2023-AS ATLÉTIKAI VILÁGBAJNOKSÁG
Üdv újra a budapesti atlétikai világbajnokságon!
Ebben a lenyűgöző sportágban semmi sem papírforma szerint történik.
Kerley 10,02-vel nem jutott döntőbe.
A világbajnok kiesett. Mi történt a nagy Freddel?
A várható viadal rabul fogja ejteni
a stadion több ezer nézőjét.
A férfi 100 méteres futás.
ELŐRE A DUPLÁÉRT
Megdöbbentett, hogy Fred nem jutott be a döntőbe.
Mondom: „Basszus!”
2× VILÁGBAJNOK
Nem fut világbajnok a döntőben.
Amerikából csak én duplázhatok.
Más országokból viszont mások is.
De szerintem nem tudnak legyőzni.
Van még egy kis időnk. A fehér vonaltól
a sárgán át a pirosig fuss!
Oké. Mennyi időnk van?
Négy perc.
Duplázni 100 és 200 méteren csúcsteljesítmény a rövidtávfutásban.
Mindkettőt megnyerni…
Noah 200 méteren mindig is magabiztosabb volt, mint 100-on.
A 100 méteres döntőben
nyolcan is vannak, akik gyorsabbak Noah-nál 100-on.
Ott van Zharnel.
A csúcssebessége 100-on egészen elképesztő.
Nehéz lesz legyőzni.
Zharnel Hughes úgy érkezett a vb-re,
mint a föld jelenlegi leggyorsabb futója.
Te jó ég!
Zharnel Hughes!
Zharnel Hughes brit rekordot döntött!
9,83-mal idén ő volt a leggyorsabb.
MEGDÖNTÖTTE LINFORD CHRISTIE CSÚCSÁT
Brit rekordot döntött.
Fred és Marcell nem jutottak döntőbe,
úgyhogy Zharnel lépett elő Noah legfőbb ellenfelévé.
Noah Lyles Londonban legyőzte Zharnelt,
de ez itt nem számít.
A világbajnokságon bármi megtörténhet.
A FÉRFI 100 EGYRE ÉRDEKESEBB
Bocs, de nem érdekel, ki mennyit fut. Nyerni fogok.
Noah Lylesnak van a legnagyobb szája.
BRIT REKORDER 100 ÉS 200 MÉTEREN
Mást nem tudok mondani.
Mindig dumál.
Indul a buli!
De nem csak dumál, teljesít is.
Megérte a 9 hónap edzés.
Örülök, hogy a versenytársam.
Készen állok. Nem hátrálok meg.
Nem tudnak megelőzni. Nem tudnak megelőzni, de te őket igen.
Úgyhogy minél közelebb kell maradnod hozzájuk.
6× VB-DOBOGÓS
- Csak csináld! Higgy magadban! - Köszi.
- Menni fog. - Ja, öreg.
- Köszi! - Higgy magadban!
Minden kezd összeállni.
Testileg jól vagyok, és mentálisan is. Jó formában vagyok.
Várom, hogy rajthoz álljak,
teljesítsek, és jól érezzem magam.
Izgatott vagyok!
Mire legközelebb találkozunk,
- világbajnok leszel 100-on. - Világbajnok.
A 100-on győztesek a föld leggyorsabb emberei.
Mindig úgy éreztem, ez a cím engem illett.
Úgy tűnik, egymás mellett fogunk futni.
Ez nekem teljesen mindegy. Csak magamat akarom legyőzni.
FÉRFI 100 MÉTERES SÍKFUTÁS DÖNTŐ
A 35 000 férőhelyes stadion felkészült a világ leggyorsabb embereinek fogadására.
ITT A DÖNTŐ IDEJE!
Uraim, kérem, sáv szerint álljanak sorba!
Mentálisan egy istennek kell lenni,
hogy minden egyes versenynél elhidd, hogy nyerni fogsz.
A hit.
Ez a kulcs.
Ez a férfi 100 méteres síkfutás döntője.
Lássuk a versenyzőket!
A kenyai aranyérmes, Ferdinand Omanyala!
A világszinten az idei legjobb időt futó Zharnel Hughes
Nagy-Britannia és Észak-Írország képviseletében.
Mire a pályára állok,
minden lehetségeset megtettem azért, hogy felkészüljek.
Innentől csak bíznom kell a testemben.
A hatos sávon a háromszoros amerikai világbajnok,
Noah Lyles!
Noah Lyles most elkezdheti megvalósítani a célját:
a duplázást.
Egyikük világbajnok lesz. Ez a férfi 100 méteres síkfutás döntője.
A nézőtéren annyira izgultam!
Elkezdtek csorogni a könnyeim.
Nagyon ideges voltam,
mert most nem 200 méteren indult.
Hanem 100 méteren.
És 100-on nem lehet hibázni.
Rajthoz!
Majd felrobbanok az energiától.
De egy pillanatban kell kiadnom.
Amint megszólal a rajtpisztoly,
a testem átveszi az irányítást.
Vigyázz!
Amint eldördül a pisztoly,
kirobban belőlem.
Coleman a szokásos remek rajttal indít.
Noah Lylesnak valami nagyot kell mutatnia.
Sikerülhet Lylesnak?
Nagyon szoros!
Noah Lyles és Zharnel Hughes!
Egy hajszálon múlik!
Hughes is ott volt!
Nagyon szoros.
Talán Lyles nyert, de várjuk ki a fotót!
Nagyon szoros volt.
Lyles sem tudja.
Valaki érmet sem nyert,
valaki pedig világbajnok lett.
Noah Lyles az!
Világbajnok!
Ez az!
Azt mondták, lehetetlen! Azt mondták, nem fog menni!
Vállalta a céljait, de megkapta,
hogy sosem fog 9,6-ot futni. Úgy tűnik, ez nem számít.
A lényeg, hogy kimondta, hogy világbajnok akar lenni 100-on.
És most el is érte.
Tebogo megszerzi az ezüstöt Botswanának.
Zharnel Hughes pedig a bronzot Nagy-Britanniának.
Nézzék az érzelmeket Hughes arcán!
Érthető is.
Gratulálunk a briteknek!
Húsz éve ez az első érmük 100 méteren a világbajnokságon.
A vébé az olimpia utáni legrangosabb verseny.
Húsz év után érmet nyertem Nagy-Britanniának.
Ez egy valóra vált álom.
Gratulálok, tesó!
És soha ne kételkedj magadban!
- Soha! Soha nem fogok! - Soha, baszd meg!
Nem, soha!
- Megvan! - Sikerült, tesó!
- Megvan, tesó! - Megvan!
Szép volt, kölyök!
Gyere, anya!
Noah, ez idén a világ legjobb ideje volt.
Hölgyeim és uraim, a világbajnok
Noah Lyles!
El sem hiszem! Te jó ég!
Megcsináltad!
Megvan a 100! Nem a 200, a 100!
- Megvan a 100! - Ja.
Senki elől nem hátrálunk meg.
Meglehet a duplázás!
- Duplázás! - Duplázás!
- Vár a buli!
Ma megünnepelhetjük a győzelmet 100-on, de a holnap a 200-ról szól.
Így van.
A férfi 100 méteres síkfutás díjátadója.
LÁSS CSODÁT!
Az aranyérmes
az Amerikai Egyesült Államok sportolója.
Noah Lyles!
Azta! Nem bírtam végig a himnuszt.
Kijött rajtam a sok stressz,
amit eddig a pillanatig magamra vettem.
Ha Zharnel nem ölel át,
térdre rogytam volna.
Hadd sírjon, ha akar!
Rengeteget dolgozott ezért.
Engedd csak ki!
Nincs bajom a sírással.
- De most váratlanul ért. - Én nem szoktam sírni.
Szinte soha, tesó.
- De tegnap én sem bírtam. - Ja.
Megpróbáltam, de nem ment. Ki kell engedni.
Ezek örömkönnyek. Megdolgoztál értük. Rengeteg áldozatot hoztál.
- Megérte. Ja. - Igen, tesó.
Szeretlek!
- Úgy örülök neked, bajnok! - Én is örülök nekünk.
- Gratulálok! Megérdemelted. - Köszönöm szépen.
Te is odatetted magad.
Hát, ja, tesó. Próbálom tartani a tempót.
- Alig várom, mi lesz veled a 100 után! - Ember…
Mert a cím nagy felelősséggel jár.
Oké.
- Kíváncsi vagyok, milyen leszel. - Vágom. Köszönöm.
Hadd mutassam be
a világbajnok Noah Lylest!
Hogy érzed magad az eredményed után?
Egyre reálisabb, hogy sikerül dupláznom.
Sokszor mondtad, hogy az érmek fontosak,
de nemcsak miattad,
hanem az egész sportág számára.
Igen, sokszor mondtam: ki akarok törni a sport keretei közül.
Ehhez először érmek kellenek, mert érmek nélkül
senki nem figyel az emberre.
De ha megvannak az érmek, a csúcsidők,
akkor egyre többen fognak követni, és az egész sport iránt nő az érdeklődés.
Elmondjam, mi tud nagyon fájni?
Hogy nézem az NBA-döntőt,
és bemondják, hogy ők a világbajnokok.
Milyen világbajnokok?
Ezek amerikai bajnokok!
Félreértés ne essék,
imádom az USA-t.
De az USA nem a világ.
Nem akartam én rosszat az NBA-nek, csak mellre szívták.
VALAKI TEGYE HELYRE A TESÓT
Nekem annyi járt a fejemben…
KOSARASNAK KÉSZÜLT?
…hogy hírverést akarok az atlétikának.
GIANNIS ANTETOKOUNMPO EGYÜTT RÖHÖG NOAH LYLESSZAL AZ NBA-N
Sokan tanultak belőle.
MÉGIS KIVEL VAN?
Itt, a világbajnokságon
szinte minden ország zászlaja kint van.
Ez tényleg a világ.
Többet kell elérnünk. Meg kell ismernie minket a világnak.
Noah-t magával ragadta a gondolat, hogy bármit meg kell tenni,
hogy elérje, hogy róla beszéljenek, hogy rólunk beszéljenek,
például egy duplázással 100-on és 200-on.
Készen állsz? Hogy érzel a 200 kapcsán?
Készen állok. Izgatottan várom.
A 200 az otthonom. A komfortzónám.
A testem ismeri a pálya ívét.
Minden méterét ismerem.
Tudom, hogy kéne futni, és tudom, én hogy futom.
200-on aranyat és rekordot akarok. Ez a cél.
Leírtad a céljaidat, például a 19,10-et.
- Meglesz? - Meg.
- A hétvégén? - Azt szeretném, igen.
Ahogy pályára lépek,
az van a fejemben, hogy készen állok. Eljött a pillanat, amire vártam.
Noah nagyon magabiztos a 200 méteres elődöntő kapcsán.
Mióta profi sportoló, 200 méteren csak kétszer verték meg.
Nem akarom túldicsérni,
de az eredményeivel elérte,
hogy őt tartják a 200 méter urának.
De a duplázáshoz nemcsak gyorsnak kell lenni,
hanem több napon át konzisztensen,
több versenyben, kevés pihenővel kell gyorsnak lenni.
Meglátjuk.
Azta!
Remélem, a stáb tagja jól van.
Nagy ütközés volt. Valaki kiesett az egyik kocsiból.
Tényleg rendesen összeütköztek.
- Akkor… - Valaki kiesett.
EZ AZ ÜTKÖZÉS NEM SEMMI
KOMOLYAN ÖSSZEÜTKÖZTEK A VÉBÉN?
NEM TUDJÁK, HOGY ÉLSPORTOLÓKAT SZÁLLÍTANAK?
Összeütköztek. Meg is sérülhettek.
Tudnom kell, jól van-e.
- Ránézünk. - Látnom kell.
A sportolókat szállító két kisbusz összeütközött.
A hírek szerint Noah Lyles is
az egyik kisbuszon ült.
Odamentem, de nem engedett a közelébe.
Az orvos ott volt.
- Noah? - Ja.
- Megsérült? - Nem tudom.
JAMAICAI FUTÓ
AJ előrehajolt, a szeméhez kapott.
Igen, vizsgálják. Láttam. Szerintem nem futhat.
Hogy micsoda?
Amikor odamentem, éppen őt vizsgálták.
- AJ-t? - Hudsont.
Azt mondták, üvegszilánk ment a szemébe.
Andrew Hudsonnak.
EZ AZ ÜTKÖZÉS… HUDSONNAK ÜVEG MENT A SZEMÉBE
ERRE NEM VOLTAM FELKÉSZÜLVE
Mi a fasz?
Változtatni kellett a menetrenden.
A férfi 200 méteres síkfutás elődöntői
némi késéssel kezdődnek
a sportolói kisbuszok balesetei miatt.
Segítségre van szüksége.
- Biztos megviselte az ütközés. - Biztos.
Bakker!
5× VB-DOBOGÓS
Elkezdődnek a férfi 200 méter elődöntői.
A második elődöntő mezőnye kezd.
A sportolókat szállító kisbuszok balesete miatt velük kezdünk.
Nem tudom, hogy történhet ilyen.
A sofőröknek egy dolguk volt.
Nem ütközni a többi kisbusszal. Mi ez?
- Egészen elképesztő. - Nem lesz baj.
Visszatérünk a pályára
a férfi 200 méteres síkfutás második elődöntőjére.
Ez eredetileg a harmadik elődöntő mezőnye lett volna,
de ezt is előrehozták, mert a balesetező sportolók még nem állnak készen.
Az a kérdés,
hogy az orvosok szerint versenyezhet-e.
Ha szerintük igen, akkor pályára kell állnia.
Két kisbusz ütközött.
A dombról lejövő kisbuszban ültek.
Mintha fájlalná a hátát.
Eljött a férfi 200 méteres síkfutás utolsó elődöntője.
Ez lett volna az első, de a baleset miatt halasztódott.
Noah Lyles is az egyik buszon ült,
reméljük, jól van.
Mark azt mondja, kiengedték.
Oké, meglátjuk, mi lesz.
- Várunk, nem tehetünk mást. - Ja.
FÉRFI 200 MÉTERES SÍKFUTÁS 3. ELŐDÖNTŐ
Drámai perceken vagyunk túl, de minden rendben.
Mindenki rajthoz állhat.
Andrew Hudson!
Ellátták, most már jól van.
És természetesen itt van a főszereplő,
a showman, az este sztárja, Noah Lyles!
Kicsit megrázott, de a többieket biztosan nálam is jobban megrázta.
Mert ha engem megrázott, akkor őket kétszer annyira megrázta.
Úgyhogy nem mutatok semmit.
Hadd lássák, hogy részemről minden oké!
Akkor azt gondolják, sérthetetlen vagyok.
Vigyázz!
Mindig izgalmas a futam,
ha Noah Lyles
csúcsformában áll rajthoz.
A címvédő gyönyörűen veszi a kanyart!
Végigsuhan a pályán.
Hogy mennyire gyors?
Nagyon-nagyon.
19,75 másodperc!
Beavathatna.
Nem tudom, hogy csinálja.
Lyles mindent megtesz a duplázásért.
Az utolsó 30 méteren még lassíthatott is,
és remélhetőleg a balesetnek sincs semmilyen hosszú távú hatása.
Az elődöntőn jól teljesített,
de a balesetek következményei néha nem azonnal jönnek elő.
Attól félek leginkább, hogy a döntőben nem fog jól futni.
Annyira stresszes!
Ha Noah Lylesnak baja esett,
nem lennék a sofőrje helyében, az biztos.
EGY NAP A NŐI 200 MÉTERES SÍKFUTÁS ELŐDÖNTŐIIG
Átvetted az érmet?
Megmutatod? Miért dugdosod?
Gyerünk már!
Mutasd meg, Tajay!
Hadd lássuk! Velem ne akarj vitatkozni! Ha egyszer belekezdek, nem állok le.
Vesztettem 100-on, ezüstérmes lettem.
Az elődöntőhöz képest csalódtam a teljesítményemben,
és ez az aranyba került.
Amúgy tök jó.
Újabb érmet nyertél. Ideje volt.
- És tudod, mennyit ér? - Sokat.
Ha csak rágondolok, összezavarodnak az érzéseim.
Örültem az éremnek,
de szomorú is voltam, mert nem hoztam a magamtól elvárt szintet.
Egy dolgot tehetek:
arra koncentrálok, hogy 200 méteren nyerjek.
- Még mindig szeretnél rekordot dönteni? - Abszolút.
Shericka Jackson színre lép! Lehagyja Shelly-Ann Fraser-Pryce-t!
Jackson nyer 21,46-tal!
200 méteren minden idők második leggyorsabbja vagyok.
Flo-Jo tartja a világrekordot.
Ezzel ő a leggyorsabb élő nő a földön.
Annyira közel van már a világrekordhoz!
Florence Griffith Joyner, USA.
Sokan azt várják
az idei 200 méteres világbajnokságon…
Vigyázz!
…hogy Shericka meg fogja dönteni
Flo-Jo 1988-as rekordját.
Ez a rekord
35 éve megdöntetlen.
Shericka többször került közel a rekordhoz, mint bárki más.
Shericka Jackson elhúz! Ezt Shericka nyeri 22,5-tel.
Olyan időket fut 200-on, amilyeneket nagyon rég nem láttunk.
Shericka Jackson meglép!
Szerintem Shericka rekorder lesz 200-on.
Minden erre mutat.
Nézzék az időt!
21,55!
21,4, ez igen!
Mindenki Shericka Jacksonra figyel.
A mai vendégünk egy olyan sportoló,
aki milliméterekre van Flo-Jo rekordjának megdöntésétől.
Shericka Jackson!
Mindenki azon tűnődik,
mit várhatunk tőled Flo-Jo rekordja kapcsán.
Szerintem bármi lehetséges. Tavaly 21,45-öt futottam.
És idén még gyorsabb vagyok.
Hiszem, hogy a legjobbak közt vagyok.
Akarnod kell. Hinned kell.
Hinned kell, hogy képes vagy világrekordot dönteni.
Akkor minden összeáll.
Leírtam a kitűzött időmet.
- Megkérdezhetem, mennyi? - Nem fogom megmondani.
Ha visszavonulok, nyilvánosságra hozom.
Sokan gondolják, hogy Shericka a legesélyesebb,
és nem nagyon van vetélytársa.
Én ezt nem hiszem.
Tudjátok, szerintem ki a legveszélyesebb?
Sherickát az amerikai Gabby Thomas várja.
SHERICKA A LEGESÉLYESEBB…
Ebben az évadban eddig ő a leggyorsabb 200-on.
…DE HA GABBY EZT A FORMÁT HOZZA, NEHÉZ DOLGA LESZ
Ha mindketten rajthoz állnak, nagyon izgalmas 200 méter előtt állunk.
A jamaicaiak olyan jó fejek!
- Bírom őket. - Ja.
Ha találkozok eggyel, mindig azt mondják: „Hajrá, de Sherickát ne előzd meg!”
- Imádom őket! - Hajrá, de annyira nem hajrá!
Igazából nem volt még olyan évadom, amikor Shericka ellen versenyeztem volna.
Ez mindkettőnknek új.
Az olimpia évében nem jutott döntőbe.
Tavaly pedig lesérültem.
Úgyhogy idén először fogunk 200-on versenyezni,
és már alig várom!
Gabby Thomas remekel 200 méteren!
Csak nyer és nyer.
Gabby Thomas jelenleg az USA legjobbja 200 méteren a nőknél.
Nagyon rég láttam olyat, hogy Gabby Thomas
nem nyer meg egy 200 méteres versenyt.
Ha a pályán kívül találkozunk, kedvesen elbeszélgetek veled.
De ha a rajtnál állunk,
más emberré válok. Előjön az alteregóm.
Letépem a fejed.
Shericka nagyon kemény.
Nem tudom, mi lesz, ha rajthoz állunk.
Az olimpia évében nagyon jót futottam. Tavaly ő futott nagyon jót 200-on.
Most mindketten itt vagyunk. Meglátjuk, mi lesz.
Hajrá, USA!
Eddig hogy érzed magad a vébén?
- Nagyon stresszes. - Igen?
Egy csomó emberrel ülök egy szobában, és nem mind neked szurkolnak.
- Hanem másoknak. - De…
Legszívesebben behúznék nekik. Mindnek.
Hogy üljek ott anélkül, hogy hozzájuk vágnék valamit,
amikor másnak szurkolnak?
Mami!
Hogy érzed magad?
Nagyon jól.
Nincs okom panaszra.
Jó verseny volt.
Ma délután pihenek, és készülök a holnapra.
Tartalékolnom kell az erőmet.
Valahogy túl kell élnem.
- Ragyogj tovább! - Köszönöm.
Látod, mondtam én!
Hiába magyaráztak, te eltökélt voltál.
Eltökélt!
- Ügyes vagy. - Jól van.
De ne a 100-ról beszéljünk! Azt elengedtem, mami. Az már megvan.
Most már a 200-ra összpontosítok.
A 100-as után sokkal lelkesebb vagyok a 200 kapcsán.
Kíváncsi vagyok, hazaviszek-e még egy érmet.
Nyomni akarom tovább.
Most már értem, miért olyan nehéz ezt abbahagyni.
Vágod?
Mint amikor az ember nem tud leállni a csipsszel.
Még több kell! A fő feladaton túl vagyok.
Megvannak az óráim, de azért jöhet pár extra kredit.
Most ennek van itt az ideje.
Nincs mese, le kell játszani.
Rajthoz kell állnunk,
hogy kiderüljön, ki a világbajnok.
Én is fent vagyok a neten. Látom, miket írnak.
A legjobb akarok lenni.
JACKSON LECSAP RÁD
Kezdődnek a női 200 méteres síkfutás elődöntői.
Három elődöntő lesz. Az első két helyezett
automatikusan továbbjut a döntőbe.
Időeredménnyel még két futó jut be.
Lássuk az elődöntősöket 200 méteren!
A nyolcas sávban
a világ idei leggyorsabbja, az olimpiai bronzérmes amerikai, Gabby Thomas!
Minden idők negyedik leggyorsabb nője 200 méteren.
Készen áll.
Vigyázz!
Kanyarban Dina Asher-Smith a legjobb.
Gabby Thomasnak kezdenie kell vele valamit.
De itt jön az amerikai!
Gabby Thomas feljebb vált,
és bejut a világbajnoki döntőbe!
Gabby készen állt. Fölényesen győzött.
Abszolút esélyes lehet nemcsak a dobogóra, hanem akár az aranyéremre is.
Gabby!
Ez a női 200 méteres síkfutás utolsó elődöntője.
Az a sportoló is részt vesz rajta, aki a napokban mindenhol címlapra került.
NŐI 200 M 3. ELŐDÖNTŐ
Sha’Carri Richardson, Shericka Jackson és Marie-Josée Ta Lou.
Mi ez a mezőny?
Halálos elődöntő.
Valaki lemarad a két automatikus bejutó helyről.
Vigyázz!
A női 200 méter utolsó elődöntője.
Sha’Carri Richardson jobbról a második.
A világbajnok jól veszi a kanyart.
Richardsonnak meg kell húznia a végét.
Lássuk, hogy sikerül a célegyenes!
Sha’Carri Richardson bajban van!
De rákapcsol!
Megelőzi Ta Lout, és célba ér!
Shericka Jackson a győztes.
Nem adott esélyt Sha’Carrinak.
Döntőbe jutott.
Csak a két leggyorsabb jutott be
a hét egyik legizgalmasabbnak ígérkező döntőjébe.
Döntőbe jutottam!
Izgi, emberek!
Összejöhet még egy érem.
- Mikor futsz, tesó? - Holnap, tesó.
2× OLIMPIAI DOBOGÓS
- Nagyon szurkolok! - Öregem!
- Ez komoly volt. - Kösz, tesó.
Varázslatos voltál.
Dupláznod kell!
- Másnak varázslatos… - Duplázni fogsz.
- Meglesz a 200, öreg. - Meglesz, tesó.
Ma kicsit átmozgattam a rozsdás ízületeket.
Készen állok.
A 200 MÉTERES SÍKFUTÁS DÖNTŐINEK NAPJA
Sok a legyező a lelátókon.
Budapesten ma jó meleg van.
33 fok, magas páratartalom.
A sportolókat is megviseli.
Azt írja, 30-32 fok van.
- Celsiusban. - Kamu.
Már bocs.
A 100-as napján is 40 foknak érződött.
Brutális. Ilyen melegben még nem futottam.
Beszélnünk kell a budapesti időjárásról.
Baromi meleg van!
És nemcsak meleg, hanem párás is.
Aki ilyen időben nem iszik eleget, annak mindene begörcsöl, és kidől.
Ezt nézd, mim van! Nézd!
Felkészültél.
Hoppá! „Lehetséges zavarok a hőség miatt.”
- Milyen zavarok? - Passz. Az egész élet megzavarodik.
A nap nagyon leszív.
Mi ez, ember? Hogy kéne ilyen időben futnom?
4 ÓRA A 200 MÉTERES SÍKFUTÁS DÖNTŐIIG
Az elődöntő után Noah kicsit többet is pihenhetett volna.
Picit fáradtan érkezett.
Kezdi érezni a sok versenyzést.
A masszázs alatt elaludt, a bemelegítés előtt.
Ez is ritka.
Ha valaki duplázni akar,
annak nagyon nehéz végigcsinálnia a hetet.
A klíma hidegebbet fúj kifelé, mint a kinti levegő.
Az rossz jel.
Hőség van, sokat fut,
sajtótájékoztatókat tart, baleseteztek…
Kezd kicsit sok lenni a terhelés.
Csak egy kicsit fújna erősebben!
Ez az! Legyezd csak!
Végig sok dolga van. Ez nagyon nem könnyű.
Négyes sáv!
Ez az első világbajnokságom, ahol két számban is indulok.
A 200-as futam reggelén perzselő forróság volt.
Azta! Ólomnehezek voltak a lábaim.
Mintha tele lettek volna valami trutyival.
Próbáltam rávenni a testem, hogy ébredjen fel.
Mert hátravolt még a munka fele: megnyerni még egy aranyat.
A bemelegítésnél kicsit lassú volt.
Kezdtem kicsit kevésbé bizakodó lenni.
Sokat beszéltek világrekordról.
De elfáradt. Már csak az volt a cél, hogy nyerjen.
Csak ennyi.
Sok tehetséges ember áll rajthoz.
Néha mindennek össze kell állnia a győzelemhez.
Micsoda este Budapesten!
Jön a férfi 200 méter döntője,
és ma este lesz a női 200 méteres döntő is!
Két izgalmas felvonás.
Befonjam a másikat is, vagy…
Szerintem idejön. Fond be ezt, aztán majd…
Oké, mennem kell.
Hú, de meleg van!
SHA’CARRI EDZŐJE
És párás is.
Megkezdődött a sportolók gyülekezője a női 200 méteres síkfutás döntőjéhez.
Gyerünk, kislány! Meló van.
- Vigyázz! Rajt! - Jó lesz. Ügyes legyél!
Shericka sokszor mondja, hogy a 200 méter az övé.
Persze sokan futottak már jó időket 200-on a döntősök közül.
Gabby az egyikük.
Sha’Carri is komoly versenytárs.
Úgyhogy a rajongók örülhetnek.
A rekordokat meg kell dönteni.
SHERICKA EDZŐJE
Hajrá, csajszi!
Csináljuk! Oké?
Gyerünk, kislány!
Tudod, mi a dolgod. Csináld!
- Többet nem beszélünk. - Igenis.
- Még egyszer: ki a leggyorsabb? - Én.
- Munkára, kislány! - Adj nekik!
NŐI 200 MÉTERES SÍKFUTÁS DÖNTŐ
Azt hiszem, olyan döntő várható a női 200 méteres síkfutásnál,
amilyet még nem sokat láttunk.
Megdőlhet a világrekord?
Abszolút.
Shericka Jackson meg akarja dönteni Flo-Jo rekordját,
de Gabby Thomas belül egy született gyilkos.
Nyilván üzenni akar a jamaicai riválisának.
Ez még a 100-as döntőnél is jobb lehet. Kemény lesz.
Sha’Carri pedig úgy lép pályára,
hogy megmutatja, mire képes.
Olyat akar futni,
hogy meg kelljen dönteniük Flo-Jo rekordját, ha le akarják győzni.
200 méteren Shericka Jackson a világbajnok.
De Jamaicában azt rebesgetik, Sha’Carri belemászott a fejébe.
Mivel Sha’Carri ebben az évben 100 méteren minden versenyükön legyőzte Sherickát.
Lássuk a női 200 méteres síkfutás döntőseit!
Micsoda pillanat! Micsoda este!
Micsoda döntő!
Elképesztő döntő várható a női 200 méteren.
Higgyék el, nem túlzok:
szinte érezhető, hogy mindenkinek gyorsul a pulzusa.
Budapesten óriási a feszültség.
Bárki nyer is, nagyon közel kell jutnia
a 35 éves világrekordhoz, hogy sikerüljön neki.
Ez a női 200 méteres síkfutás világbajnoki döntője.
Vigyázz!
A végső döntő óriási rajttal robban be.
Richardson a külső íven.
Gabby Thomas, az idei leggyorsabb jobb szélen, a nyolcason.
Jackson nagyon jól halad középen.
Thomas próbálja tartani a tempót, de Shericka Jackson vezet.
Végigcsinálja?
Gyerünk, Shericka!
Sherickát nem lehet megállítani!
Beviharzik a célba. Nézzék az órát! Nagyon gyors.
Gyönyörű címvédés!
Shericka Jackson ideje 21,41 másodperc.
Mindössze hét századmásodperccel maradt el Flo-Jo világrekordjától.
A magabiztosságát mutatja,
hogy egy pillanatra csalódottnak tűnik.
Ma nem csupán aranyat akart szerezni, hanem világrekordot akart dönteni.
Egyre közelebb van hozzá. Egyre közelebb.
Richardson harmadik egyéni csúccsal, így újabb érmet szerez a bajnokságon.
Gabby Thomas, az olimpiai bronzérmes pedig
egy világbajnoki ezüstöt is hazavisz mellé.
Elképesztő újabb érmet nyerni.
Egyre komolyabbak a női rövidtávfutók. Óriási eredményeink vannak.
Sherickát nehéz legyőzni.
És jövőre biztos nem egyedüli esélyes lesz.
Így toljuk! Szép volt, lányok!
Örülök a bronzéremnek.
Szép volt, csajszi!
Ez a kis plusz ajándékom magamnak.
Ezzel sikerült dupláznom.
Tényleg sikerült. Két érmet is nyertem.
Idén másodjára kerültem közel a világrekordhoz. Jó érzés.
Ezek szerint képes vagyok rá.
Csak meg kell találnom, mi hiányzik még.
Visszamegyünk a tervezőasztalhoz.
Megkeressük, mit kell helyrehozni, és jövőre visszajövünk.
A női döntő abszolút beváltotta a reményeinket.
Eljött a férfiak ideje.
FÉRFI 200 MÉTERES SÍKFUTÁS DÖNTŐ
Ez a férfi 200 méteres síkfutás világbajnoki döntője.
Sokan kérdezik, izgulok-e.
Mert Noah úgyis nyer.
Nem tudhatjuk, nyer-e. Bármi történhet.
Ennyi?
Csak egy ember áll az utamban: saját magam.
Magamat kell legyőznöm.
Mindennap a tükörbe nézek.
Emlékeztetem rá magam, ki vagyok,
mik a céljaim, miket fogadtam meg,
és milyen áldozatokat hozok. És ennek meglesz a gyümölcse.
Zharnel Hughes!
És most: a műsor sztárja,
a szám világbajnoka, és az új világbajnok 100 méteren!
Noah Lyles!
Ez a hitről szól.
Hinnem kell, hogy valami meg fog történni, anélkül, hogy garanciám lenne rá.
Az egész életem erről szól.
Gyerekként súlyos asztmám volt.
Hinnem kellett, hogy egyszer elmúlik.
Hinnem kellett, hogy a gimi után profi leszek.
Elhittem, hogy rekorder leszek.
Hitből élek.
És a korábbi tapasztalataimból tudom, hogy ez sem lesz más.
Nem kell tökéletesnek lennem, hogy csodát tudjak tenni.
NOAH, TE VAGY A LEGJOBB!
Vigyázz!
Gyerünk, bébi!
Szinte kirepülnek a kanyarból. Tebogo nagyon teper a külső sávon.
Te jó ég!
Hughes középen meglép.
Lylesnak nyugodtnak kell maradnia.
Nem hiszek a bálványokban. Magamban hiszek.
Abban, amire képes vagyok. Nem kell rekordot döntenem.
Csak győznöm kell. Csak magamat kell adnom.
Itt az idő.
Lyles elhúz.
Gyerünk!
Még egy aranyérem!
A legnagyobb showman Budapesten gyönyörűen zárja a műsort!
Ismét bizonyította, hogy hiába az elképesztő nyomás,
ő uralja a pályát.
Ez az ő pillanata.
A negyedik hely jutott.
Szívás.
Lemaradtam még egy éremről,
de ígérem, ha visszajövök,
az nem így fog kinézni.
Knightoné az ezüst, a remekelő Tebogóé a bronz.
De a kanyarban lemaradtak.
A 200 méteres síkfutás történelmébe
újabb név vonult be
Michael Johnson és Usain Bolt mellé: Noah Lyles!
- Basszus! - Brutális!
Ilyet nem látsz mindennap!
- Ha végeztél, lent várlak. - Lent.
- Megvagy? - Igen.
Milyen érzés a duplázás?
Úgy érzem, én vagyok a király. Mindenkit elhallgattattam.
A rövidtávfutás istene lettem.
100-on és 200-on is világbajnok vagyok.
Bárki mondhatja, hogy ő a leggyorsabb, de igazából én vagyok a leggyorsabb.
Az érmek bizonyítják.
A világ leggyorsabbja lettem. Ideje volt.
A kétkoronás király, az egyedülálló Noah Lyles!
Huszonhat éves, ereje teljében van.
És kevesebb mint 12 hónap múlva várja az olimpia.
Hogy lehet ezt bírni?
Jövőre komolyan olimpia?
Ne!
Kezdhetek edzeni.
A feliratot fordította: Lipták András